LATVIJAS REPUBLIKAS MINISTRU KABINETA SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Rīgā Nr. 2013.gada .augustā

.§

**Informatīvais ziņojums „Par Latvijas dalību Eiropas Stabilitātes mehānismā”**

1. Pieņemt zināšanai iesniegto informatīvo ziņojumu.
2. Ņemot vērā, ka Padomes lēmums Nr. 2013/387/ES „Par *euro* ieviešanu Latvijā 2014. gada 1. janvārī” ir publicēts Eiropas Savienības Oficiālajā Vēstnesi un tas stājās spēkā 06.08.2013., ņemot vērā Līguma Par Eiropas Stabilitātes mehānisma izveidošanu starp Beļģijas Karalisti, Vācijas Federatīvo Republiku, Igaunijas Republiku, Īriju, Grieķijas Republiku, Spānijas Karalisti, Francijas Republiku, Itālijas Republiku, Kipras Republiku, Luksemburgas Lielhercogisti, Maltu, Nīderlandes Karalisti, Austrijas Republiku, Portugāles Republiku, Slovēnijas Republiku, Slovākijas Republiku un Somijas Republiku (turpmāk – Līgums) 2.panta pirmo daļu un saskaņā ar Līguma 44.pantu, pilnvarot finanšu ministru iesniegt pieteikumu dalībai Eiropas Stabilitātes mehānismā.
3. Pilnvarot finanšu ministru piedalīties Eiropas Stabilitātes mehānisma pilnvarnieku padomes sanāksmēs novērotāja statusā līdz brīdim, kad Latvija kļūst par pilntiesīgu Eiropas Stabilitātes mehānisma dalībnieci.
4. Pilnvarot finanšu ministru nozīmēt novērotāju Eiropas Stabilitātes mehānisma direktoru padomes sanāksmēs līdz brīdim, kad Latvija kļūst par pilntiesīgu Eiropas Stabilitātes mehānisma dalībnieci.
5. Pieņemt zināšanai, ka Latvijas pārstāvji Eiropas Stabilitātes mehānisma pilnvarnieku padomē un direktoru padomē tiks nozīmēti pēc Līguma ratifikācijas pabeigšanas un saskaņā ar šī Līguma noteikumiem.
6. Finanšu ministrijai sagatavot un līdz šā gada 1.oktobrim iesniegt Ministru Kabinetā likumprojektu „Par Līguma par Eiropas Stabilitātes mehānisma izveidošanu pieņemšanu un īstenošanu”.
7. Finanšu ministrijai sagatavot grozījumus Likumā par budžetu un finanšu vadību 9.panta četrpadsmitajā daļā, kas paredz finanšu ministram tiesības palielināt gadskārtējā valsts budžeta likumā noteikto apropriāciju ieguldījumiem Eiropas Stabilitātes mehānismā un virzīt sagatavotos grozījumus kopā ar likumprojektu „Par Līguma par Eiropas Stabilitātes mehānisma izveidošanu pieņemšanu un īstenošanu” .
8. Finanšu ministrijai likumprojektā „Par valsts budžetu 2014.gadam” iekļaut normu, kura paredz Latvijas Republikas saistības pret Eiropas Stabilitātes mehānismu ieguldījumam apmaksājamajā kapitālā 201 900 000 *euro* apmērā un iespējamās saistības ieguldījumam kapitālā pēc pieprasījuma 1 564 800 000 *euro* apmērā.
9. Finanšu ministrijai parakstītā kapitāla apmaksājamo daļu 201 900 000 *euro* apmērā apmaksai nepieciešamos budžeta līdzekļus t.sk 2014.gadā, 2015.gadā un 2016.gadā 40 380 000 *euro* katru gadu un atlikušo summu 80 760 000 *euro*, paredzēt likumprojekta „Par valsts budžetu 2014.gadam” pielikumā „Valsts budžeta ilgtermiņa saistību maksimālais pieļaujamais apjoms” FM pamatbudžeta apakšprogrammā 41.03.00 “Iemaksas starptautiskajās organizācijās”, kā arī turpmāko gadu valsts budžeta likumprojektos.
10. Finanšu ministrijai iesniegt likumprojekta "Par valsts budžetu 2014.gadam" otrajam lasījumam Saeimā priekšlikumu precizēt šī protokollēmuma 8. un 9.punktā minētos parakstāmā kapitāla un parakstāmā kapitāla apmaksājamo daļu apjomus, ja Latvija ir saņēmusi saskaņā ar Līguma 44.pantu sagatavotos Līguma precizējumus un iestāšanās nosacījumus.
11. Finanšu ministrijai Likumprojektā „Par valsts budžetu 2014.gadam” paredzēt, ka 8.punktā minētā norma stājas spēkā līdz ar Eiropas Stabilitātes mehānisma līguma ratifikāciju.

Ministru prezidents V. Dombrovskis

Valsts kancelejas direktore E.Dreimane

Finanšu ministrs A.Vilks

08.08.2013 9:31

442

Trupovnieks

Tālr.67083809

Gints.Trupovnieks@fm.gov.lv